cyanic-selkie/wikianc huggingface dataset:
Lost (2. tuotantokausi)
Lukitus (Lockdown)
Locke jää jumiin Joutsen-aseman panssariovien alle, jolloin Henry joutuu syöttämään numerot tietokoneeseen. Ana Lucia, Sayid ja Charlie palaavat ja paljastavat, että Henry valehtelee ja että tämä on oikeasti yksi Toisista. Takaumassa Helen torjuu Locken kosinnan, koska Locke ei pysty päästämään irti tuskasta jota tämän isä on aiheuttanut.
Kyproksenkreikkalaiset
Kyproksenkreikkalaiset muodostavat Kyproksen etnisen kreikkalaisen väestön,  joka muodostaa saaren suurimman etnis-kielellisen ryhmän 77 prosentin väestöosuudella.
Moottoripyöräilyn Grand Prix -kausi 1995
Moottoripyöräilyn Grand Prix -kausi 1995 on järjestyksessään 47. MotoGP:n MM-sarjan kausi. Osakilpailuja ajettiin 13 kappaletta kolmessa eri luokassa.
Tihon (patriarkka)
Ura ennen vallankumousta
Bellavin opiskeli Pihkovan teologisessa seminaarissa 1878-1883 ja sitten Pietarin teologisessa akatemiassa, josta valmistui maallikkona 1888. Hän palasi opettamaan Pihkovan seminaariin, ja vuonna 1891, 26-vuotiaana, hänet vihittiin munkiksi, jolloin hän otti nimen Tihon. Hänet vihittiin Lublinin piispaksi Puolassa 1897. Pian tämän jälkeen vuonna 1898 hän siirtyi Aleuttien ja Alaskan piispaksi ja toimi näin venäläisen ortodoksikirkon päämiehenä koko Pohjois-Amerikassa. Hän muuttikin hiippakunnan nimen Aleuttien ja Pohjois-Amerikan hiippakunnaksi vuonna 1900. Tihonin aikana rakennettiin ja vihittiin useita uusia kirkkoja Yhdysvaltain itäosissa, mm. New Yorkissa. Tihon sai Yhdysvaltain kansalaisuuden.
Johan Knaapi
Sisällissodan jälkeinen aika
Sisällissodan jälkeen Knaapi komennettiin kesällä 1918 saksalaisen komennuskunnan mukaan erikoistehtäviin Suomussalmelle, Kuusamoon, Paanajärvelle ja Kuolajärvelle. Komennukseltaan palattuaan hän palveli komppanianpäällikkönä Itämeren jalkaväkirykmentti l:n 3. komppaniassa, mikä tunnettiin myöhemmin nimellä Porin rykmentti. Porin rykmentistä hänet siirrettiin 24. heinäkuuta 1919 Autojoukkoihin ja edelleen 15. huhtikuuta 1920 Suomenlinnan pataljoonaan ja 1. heinäkuuta 1920 alkaen Autopataljoonaan, sekä 24. marraskuuta 1920 alkaen komentajaksi Viipurin rykmentin 3. pataljoonaan. Viipurin rykmentistä hänet komennettiin 5. marraskuuta 1921 komentajaksi Autopataljoonaan, mihin tehtävään hänet lopullisesti nimitettiin 11. tammikuuta 1922.
Wyatt Allen
Wyatt Allen (s. 11. tammikuuta 1979) on yhdysvaltalainen soutaja ja olympiavoittaja. Hän on voittanut urallaan kaksi olympiamitalia, kultaa miesten kahdeksikossa Ateenan olympialaisissa 2004 ja pronssia samassa lajissa Pekingissä 2008. Allen oli mukana kahdeksikkojen maailmanennätyksen tehneessä joukkueessa Ateenan olympialaisten alkuerissä. Hän on opiskellut Portlandin high schoolissa ja Virginian yliopistossa.
Numb (Linkin Parkin kappale)
Numb on yksi Linkin Parkin suosituimmista ja tunnetuimmista kappaleista. Se piti Billboardin Hot Modern Tracks-listalla kärkipaikkaa 12 viikkoa. Kappale oli kuusi viikkoa tämän listan kärjessä vuonna 2003 ja kuusi viikkoa vuonna 2004, ja siitä tuli ainut kappale historiassa, joka on menestynyt näin hyvin Hot Modern Tracks-listalla.
Kuching
Vuosien 1980–2016 tilastojen mukaan Kuchingissa on trooppinen ilmasto, lämpötilat ovat ympäri vuoden tasaisia ja pääasiassa välillä 24 °C–32 °C. Sademäärät vaihtelevat paljon vuodenajan mukaan, tammikuussa keskimääräinen kuukausittainen sadanta on yli 450 millimetriä ja touko-elokuussa alle 200 millimetriä kuukaudessa.
Pekolan Liikenne
Historia
Kalle Pekolan kuoltua vuonna 1945 yritys muutettiin osakeyhtiöksi. Pekolan Liikenne sai ensimmäisen pikavuoronsa välille Lahti–Hämeenlinna–Somero–Turku vuonna 1956. Hämeenlinnan ja Turun väli ajettiin tuolloin historiallista Hämeen Härkätietä pitkin. Yhtiön kotipaikaksi tuli Hämeenlinna vuonna 1966. 1970-luvun puolivälissä sillä oli vajaat 40 linja-autoa. Pekolan Liikenne kasvoi voimakkaasti 1980-luvun aikana yrityskaupoin, joita tehtiin kaikkiaan toistakymmentä. Vuonna 1987 yhtiö osti Lopella toimineen Yhdysliikenne Oy:n ja seuraavana vuonna forssalaisen Soini Hellsten Ky:n, joista muodostettiin konsernin tytäryhtiöt. Pekolan Liikenteeseen kokonaan sulautettuja yhtiöitä ovat mm. luopioislaisen Anton Mäntylän (1973) ja janakkalalaisen Matti Koskelan (1988) yhtiöt. Lukuisista yrityskaupoista on seurannut automäärän lisääntymisen ohella jossakin määrin myös kaluston keski-iän nousu. Vuonna 1990 Pekolan Liikenteellä oli 98 linja-autoa, yhtiössä työskenteli 143 henkilöä ja sen liikevaihto oli noin 38 miljoonaa markkaa. Noin 7,8 miljoonan kilometrin vuotuisesta ajosuoritteesta runsaat 60 prosenttia kertyi vakiovuoroista, noin 20 prosenttia pikavuoroista ja loput tilausliikenteestä.
Robert De Niro Sr.
Kuolema
Robert De Niro Sr. kuoli syöpään 71-vuotispäivänään New Yorkissa. Hänet on haudattu Kensicon hautausmaalle, joka sijaitsee Valhallassa New Yorkin osavaltiossa.
Vrontádos
Kaupunki tunnetaan erityisesti ilotulitusrakettisodasta, joka käydään joka pääsiäinen kaupungin kahden kirkon, Ágios Márkos ja Panagía Erythianí, joukkueiden välillä.
Marja Kanervo
Kanervon teokset ovat useimmiten tiettyyn tilaan rakennettuja, eivätkä ne aina ole liikuteltavissa ja siirrettävissä näyttelystä toiseen. Useimmiten juuri tilan purkamiseen ja uudelleenmuokkaamiseen liittyvät tilateokset on toteutettu paikanpäällä, ja ne on uusia näyttelyitä varten aina työstettävä uudelleen. Tämä ei kuitenkaan tarkoita, että teokset olisivat ainutkertaisia, vaan saman taiteilija saattaa toteuttaa saman teoksen uudelleen uuteen tilaan sovitettuna.
Formula Renault 3.5 -kausi 2013
Tallit ja kuljettajat
R  = Sarjan tulokas kaudella 2013
Luettelo Suomen virallisen singlelistan ykkösistä vuonna 1997
Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1997.
DCC
DCC-formaatti kilpaili erityisesti Sonyn ja TDK:n kehittämän MiniDiscin (MD) kanssa, joka niin ikään tuli markkinoille vuonna 1992.
Ilin kazakkien autonominen prefektuuri
Ilin kazakkien autonominen prefektuuri on autonominen prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 269 502 neliökilometriä (suoraan hallinnossa olevien piirikuntatason alueiden pinta-ala on 56 623 neliökilometriä). Väkiluku vuonna 2010 oli 4,3 miljoonaa (suoraan hallinnossa olevien piirikuntatason alueiden väkiluku oli 2,48 miljoonaa). Prefektuurin päähallintopaikka on Yining, joka sijaitsee linnuntietä noin 510 kilometriä autonomisen alueen pääkaupunki Ürümqistä länteen.
Swords and Sandals II: Emperor’s Reign
Swords and Sandals II: Emperor’s Reign on vuonna 2007 ilmestynyt tietokoneroolipeli. Edeltäjänsä tavoin se on gladiaattoripeli, jossa pitää kehittää oma gladiaattori, ja taistella sillä muita vastaan. Pelissä voi ostaa miekkoja, kirveitä, nuijia, ritsoja, jousipyssyjä, haarniskoja, taikoja ja juomia. Pelin voi ladata maksua vastaan omalle koneelle tai sitä voi pelata verkossa. Verkkopelissä ei ole tallennusmahdollisuutta.
Lego Star Wars: The Skywalker Saga
Lego Star Wars: The Skywalker Saga on LEGO-teemainen videopeli, joka perustuu Tähtien sodan Skywalker-saagaan. Se julkaistiin keväällä 2022 ja on saatavilla Microsoft Windowsille, Nintendo Switchille, PlayStation 4:lle, PlayStation 5:lle, Xbox Onelle sekä Xbox Series X/S:lle. Peli sisältää kaikki yhdeksän elokuvaa ja vapaasti tutkittavia planeettoja sekä Kuolemantähden ja tähtihävittäjiä.
Pelaaminen
Pelin menusta pelaaja voi valita, mihin planeettaan hän matkustaa hyperavaruuden kautta. Varmistettuja vapaasti pelattavia planeettoja ovat Naboo, Coruscant, Geonosis, Kashyyyk, Kamino, Mustafar, Utapau, Bespin, Dagobah, Yavin 4, Tatooine, Endor, Hoth, Ahch-To, Ajan Kloss, Cantonica, Crait, Pasaana, Tähdentappajatukikohta, Takodana, Jakku, Kef Bir ja Exegol. Planeettojen lisäksi vapaasti pääsee tutkimaan tähtihävittäjiä ja Kuolemantähteä.
Pelin hub-alue ei ole aina sama, ja pelaajan matkustaessa seuraaville planeetoille voi esimerkiksi hyperavaruudesta hypätä tähtihävittäjä, joka voi lähettää pienempiä hävittäjiä pelaajan kimppuun. Tässä tapauksessa pelaaja saa valita, laskeutuuko hän planeetalle vai taisteleeko avaruudessa vihollisaluksia vastaan. Joka trilogian planeetoilla ja lokaatioilla on yhteensä viisi tehtävää, joita pelaaja voi vapaavalintaisesti ja ilman järjestystä suorittaa. Näitä ovat esimerkiksi tietynlaiset taistelut päävihollisia, kuten Darth Maulia vastaan tai joukkotaistelut kokonaista vihollisjoukkuetta vastaan. Avoimen maailman pelitilassa pelaaja voi matkata lähes rajattomasti ympäri planeettaa, tutkia ikonisia paikkoja, kerätä rahaa ja löytää mahdollisesti sivutehtäviä, kuten esimerkiksi rottien ampumista ja taisteluita satunnaisia vihollisjoukkoja vastaan.
Kehitys
Pelistä julkaistiin virallisella Tähtien sodan YouTube-kanavalla 7. toukokuuta 2020 uusi traileri, jossa mainittiin että peli julkaistaisiin 20. lokakuuta 2020. Kuitenkin pian julkaisun jälkeen video poistettiin hetkeksi ja julkaistiin lyhyempi versio, jossa ei mainittu enää julkaisupäivämäärää.
Action Bass
Pelissä voi saada erikokoisia kaloja: Small, Medium, Big, Super Big.
Jabir Herbert Muhammad
Jabir Herbert Muhammad toimi Alin managerina vuodesta 1965 alkaen, kun hallitsevan maailmanmestarin jäsenyys Nation of Islamissa alkoi häiritä hänen managereinaan toimineiden louisvillelaisten miljonäärien toimintaa. Jabir Herbert Muhammad halusi nuorempana ammattinyrkkeilijäksi, mutta hänen isänsä Elijah Muhammad painosti häntä luopumaan unelmasta. Hänen kiinnostuksensa lajiin kuitenkin säilyi.
Sienieläimet
Sienieläinluokat
Sarveispiisieniä ovat mm. pesusieni ja Suomessa elävät neljä lajia, mm. murtovesisieni (Ephydatia fluviatilis) ja järvisieni (Spongilla lacustris). Se viihtyy seisovassa vedessä ja muodostaa pohjakiviin tai laitureihin kymmenien senttimetrien pituisia haarovia, mikroskooppisen pienten levien vuoksi vihertäviä runkokuntia.
Vilmos Galló
Vilmos Galló (s. 31. heinäkuuta 1996 Budapest, Unkari) on unkarilainen jääkiekkoilija, joka pelaa Ruotsin SHL-liigan Linköping HC:ssä. Hän on pelipaikaltaan vasen laitahyökkääjä.
Seuraura
Kaudella 2015–2016 Galló nousi Linköpingin SHL-joukkueeseen. Hän debytoi miesten pääsarjatasolla 23. elokuuta 2015 Mestarien liigan avauskierroksella sveitsiläistä SC Berniä vastaan. Galló sai tililleen ensimmäisen SHL-ottelunsa runkosarjan avauskierroksella 16. syyskuuta 2015 Djurgårdens IF:ää vastaan. Hän jäi ottelussa kuitenkin ilman peliaikaa. Ensimmäiset jääaikansa SHL:ssä Galló sai seuraavassa ottelussa 19. syyskuuta 2015 Rögle BK:ta vastaan, jolloin hän sai peliaikaa 33 sekuntia. Gallón SHL-uran avausmaali syntyi hänen kymmenennessä ottelussaan 27. lokakuuta 2015 Luleå HF:n Joel Lassinantin taakse. Gallón osuma jäi Linköpingin 3–2-voittoon päättyneen ottelun ratkaisumaaliksi. Kaikkiaan hänen tulokaskautensa toi 41 runkosarja-, neljässä playoff- ja neljässä CHL-ottelussa tehot 5+4=9. Galló pelasi ison osan kaudestaan vielä myös Linköpingin J20-junioreissa.
Kesäkuussa 2016 Galló teki Linköpingin kanssa kolmivuotisen SHL-sopimuksen. Hän teki kaudella 2016–2017 50 runkosarja- ja kuudessa playoff-ottelussa tehot 3+6=9 sekä kymmenessä CHL-ottelussa kolme maalia. Galló siirtyi kaudeksi 2017–2018 vuoden mittaisella sopimuksella sarjatasoa alemmas HockeyAllsvenskan-joukkue Timrå IK:hon. Hän jakoi seitsemällä syöttöpisteellään SHL:n nousukarsintasarjan syöttöpörssin voiton Anton Wedinin kanssa. Galló voitti myös sarjan tehotilaston lukemalla +9. Seitsemännessä karsintasarjan ottelussa 6. huhtikuuta 2019 vieraissa Karlskrona HK:ta vastaan hän teki Timrån 0–2-voittoon päättyneen ottelun ratkaisumaalin. Gallón osuma ratkaisi joukkueelle lopulta sarjanousun SHL:ään. Toukokuussa 2018 hän teki Timrån kanssa vuoden mittaisen jatkosopimuksen. Galló teki kaudella 2018–2019 SHL:n yhden kauden piste-ennätyksensä tehoilla 9+9=18. Timrån kausi päättyi kuitenkin putoamiseen takaisin Allsvenskaniin.
Niggas in Paris
Niggas in Paris (sensuroituna radioversionimenä in Paris tai Paris, albumilla muodossa Ni**as in Paris) on yhdysvaltalaisten rap-artistien Jay-Z:n ja Kanye Westin Watch the Throne -yhteisalbumilta vuonna 2011 julkaistu single.
Single oli myyntimenestys useissa maissa. Yhdysvalloissa se on myynyt viisinkertaisesti platinaa. Single ylsi myös Billboard Hot 100 -listan kärkipaikalle. Niggas in Paris voitti helmikuussa 2013 järjestetyssä Grammy-gaalassa Best Rap Performance- ja Best Rap Song -kategorioiden Grammy-palkinnot.
Suomen maakuntalaulut
Historia
Vanhin Suomen maakuntalauluista on Savolaisen laulu, joka esitettiin ensi kerran Savokarjalaisen osakunnan eroamisjuhlassa 9. joulukuuta 1852. Laulun säveltäjä Karl Collan ja sanoittaja August Ahlqvist olivat osakunnan vanhoja jäseniä. Se oli alun perin tarkoitettu mieskvartetin laulettavaksi. Savolaisen laulusta tuli suosittu koko maassa (muualla laulettaessa Savonmaa saatettiin korvata Suomenmaalla), ja se antoi mallin muille maakuntalauluille: ensin on ihannoiva alueen luonnon kuvaus, sitten kansan kohtaamat hankaluudet ja taistelutahto sekä maakunnan väen ja erityisesti naisten ylistys.
Laulut tulivat tunnetuiksi kansakoulujen, yhdistysten iltamatoiminnan ja 1890-luvun laulujuhlien kautta. Aina ei helposti löydetty yksimielisyyttä maakunnan soivan symbolin valinnasta, sillä esimerkiksi Hämeen maakuntalauluksi oli 60 vuoden aikana lähes 20 ehdokasta. Vuoden 1934 ja Kymenlaakson laulun jälkeen kukin maakunta oli saanut laulunsa.
HTC One (M7)
HTC One -puhelinmalli julkaistiin keväällä 2013.
Kansanäänestys
Laiton kansanäänestys
Jossain tapauksissa ulkopuoliset ovat tuominneet kansanäänestyksen laittomaksi.
Helsingin yliopiston kansainvälisen oikeuden professori Martti Koskenniemen mukaan kansanäänestys ei voi olla kansainvälisen oikeuden vastainen. Koskenniemi vertaa tätä YK:n kansainvälisen tuomioistuimen kannanottoon Kosovon itsenäisyysjulistuksen laillisuudesta. Tuomioistuimen kanta oli, ettei kansainvälinen oikeus ota kantaa kansanäänestyksiin.
Neuvoa-antavia kansanäänestyksiä
Neuvoa-antava kansanäänestys ei ole varsinaisesti kansanäänestys vaan mielipidetiedustelu, jolla perustellaan edustuksellisen demokratian muotoja noudattava päätöksenteko.
Dipayal Silgadhi
Kaupungin pinta-ala on 74,0 neliökilometriä.
Vergilius
Paimenlauluja
Rakkaus luontoon ja Italian maaseutuun on yksi Vergiliuksen runouden keskeisistä teemoista. Hänen läpimurtoteoksensa on vuosina 42–39 eaa. kirjoitettu Paimenlauluja (Bucolica eli Eclogae), jossa hän romantisoi maalaiselämää mutta käsitteli myös aikansa ongelmia, kuten maatilojen pakkoluovutusta sotaveteraaneille. Tämän myös Vergilius oli joutunut kokemaan. Sen neljännessä runossa hän ilmoittaa kohta syntyvän ”jumalallisen poikalapsen” tuovan uuden rauhanajan maailmalle. Tämän runon johdosta varhaiset kristityt pitivät Vergiliusta profeettana. Nykyään sen uskotaan tarkoittavan Octavianusta (myöh. Augustus) ja hänen pyrkimyksiään sisällissotien lopettamiseksi.
Akbar
Elämäkerta
Akbar ei halunnut pitää hoviaan liian lähellä Delhin juonittelijoita, vaan siirsi pääkaupungin ensin Agran lähistölle. Myöhemmin hän siirsi hoviaan kaupungista toiseen pysyäkseen paremmin perillä laajan valtakuntansa asioista. Akbar pyrki edistämään kauppaa ja järkeistämään veronkantoa.
Søren Kragh-Jacobsen
Kragh-Jacobsen tuli nuoruudessaan tunnetuksi muusikkona ja pääsi sitten opiskelemaan elokuvakouluun Prahaan. Sieltä palattuaan hän alkoi ohjata nuorten- ja lastenelokuvia, joita Tanskan elokuvapolitiikka oli alkanut voimakkaasti suosia. Hänen ensimmäinen pitkä elokuvansa oli Hans Hansenin samannimiseen romaaniin perustuva Tahdotko nähdä nätin napani? (Vil du se min smukke navle? 1978), joka kertoo murrosikäisistä koululaisista. Kansainvälistäkin suosiota sai kiusatusta pikkupojasta kertova, Ole Lund Kirkegaardin romaaniin perustuva Kumi-Tarzan (Gummi-Tarzan, 1981), joka vuonna 2006 valittiin mukaan Tanskan kulttuurikaanonin lastenkulttuuriosioon.
Detritaalinen malmi
upright|pienoiskuva|Joessa pyöristyneitä kultahippuja, [[Washington (osavaltio)|Washington, Yhdysvallat.]] upright|pienoiskuva|Luonnon zirkoni Detritaalinen malmi on malmi, joka on syntynyt jäljelle jääneistä raskasmineraaleista, kun muu kiviaines on kulunut pois esimerkiksi rapautumalla. Detritaalinen malmi on yleensä kemiallisesti ja mekaanisesti kestävää mineraalia esimerkiksi kassiteriittia, kultaa, timanttia, zirkonia ja rutiilia.
Heini Junkkaala
Junkkaalan isä on teologian tohtori, Suomen Raamattuopiston entinen johtaja Timo Junkkaala.
Skutskärs IF BK
Skutskärs IF Bandyklubb Skutskärin Älvkarlebyn kunnasta Uplannissa. Seura aloitti jääpalloilun 1919. Jääpallojaosto itsenäistyi emäseura Skutskär IF:stä 1989, jolloin jääpallo ja jalkapallo muodostivat omat seuransa – jääpallo nimellä Skutskärs IF BK eli Bandyklubb.
Kumulaatti
Jäännössulan kemialliset ominaisuudet
Perusmassan kemiallisia ominaisuuksia tutkimalla voidaan päätellä kumulaattien luoneen magman koostumusta, mutta niitä piirteitä on ongelmallista ellei mahdotonta tutkia. Muutoin tulee laskea monimutkaisia laskutoimituksia keskiarvoisista kumulaattikerroksista. Vaihtoehtoisesti voidaan arvioida magman koostumus tekemällä tiettyjä oletuksia magman kemiallisista ominaisuuksista ja testaamalla niitä faasidiagrammissa jo tunnettujen mineraalien ominaisuuksien pohjalta. Nämä metodit toimivat melko hyvin vulkaanisissa olosuhteissa muodostuneihin kumulaatteihin (ts. komatiitteihin. Suurien ultramafisten kerrosintruusioiden magmojen tutkiminen sen sijaan on erittäin ongelmallista.
Max Cullen
Cullen syntyi Wellingtonissa, Uudessa Etelä-Walesissa. Hän toivoi uraa maalarina ja kuvanveistäjänä opiskeltuaan Sydneyn kansallisessa taidekoulussa (National Art School) vuonna 1956 ja myöhemmin Julian Ashtonin taidekoulussa yhdessä Brett Whiteleyn kanssa vuonna 1959. Hänen töitään on asetettu näytille säännöllisesti ja Cullen on myös toiminut kuvittajana, sarjakuvataiteilijana sekä sivujen sommittelijana useille lehdille.
Splash!
Voittajaksi selviytyi Martina Aitolehti, toiseksi Jallu Rantanen ja kolmanneksi Anni Uusivirta.
Luterilainen kirkko – Kanada
Historia
Missouri-synodin lähetystyöntekijät perustivat ensimmäiset Kanadan seurakuntansa Ontarioon vuonna 1854. Vuonna 1988 Kanadan seurakunnat muodostivat Missouri-synodista itsenäisen kirkon, johon kuului kolme piiriä: Alberta-British Columbia District, Central District ja East District.
Päästökauppa
Sähköyhtiöiden voitot
Tuulivoima ja ydinvoima ovat hiilidioksidineutraaleja, mutta sähköyhtiöt laskuttavat niistäkin päästömaksut saaden lisää windfall-voittoja. Kallein käynnissä oleva tuotantomuoto, yleensä kivihiili, määrittää kaikkien energiamuotojen sähkönhinnan. Teollisuuden ja kaupan suurten sähkönkuluttajien yhteenliittymän Elfin mukaan suomalaiset sähköntuottajat keräävät viidessä vuodessa yhdeksän miljardia euroa windfall-voittoja, kun päästöoikeus on 20 €/tn. Suomalaiset yritykset tienaavat eurooppalaisia enemmän sähkömäärään verrattuna, koska Suomessa on paljon vesi- ja ydinvoimaa. Suomen suurin hyötyjä on Fortum. WWF:n mukaan päästökaupassa yrityksille maksetaan saastuttamisesta. EU:n kolmen ensimmäisen päästökauppavuoden aikana päästöt eivät vähentyneet vaan lisääntyivät.
Salming Trophy
Salming Trophy jaetaan vuosittain Swedish Hockey Leaguen (Elitserien vuoteen 2013) parhaalle puolustajalle. Se on jaettu vuodesta 2008 ja nimetty kaikkien aikojen ensimmäisen Hockey Hall of Fameen valitun ruotsalaispelaaja Börje Salmingin mukaan.
Urho Toivola
Elämäkerta
Toivola oli kansanedustajana 1933–1936 Turun läänin eteläisestä vaalipiiristä. Hän oli presidentinvalitsijamiehenä vuosien 1931, 1937 ja 1940 presidentinvaaleissa. Hän kuului myös Turun kaupunginvaltuustoon ja oli jäsenenä Nuorsuomalaisen puolueen keskustoimikunnassa ja myöhemmin Edistyspuolueen puoluetoimikunnassa.
Iso-Römö
Lähteet
61.46984°N, 25.35963°W
Nokia N800
Ohjelmistot
Nokia N800 -laitteen mukana tulevat mm. seuraavat ohjelmistot esiasennettuina (OS 2007): Internet-selain (Opera 8.5), Adobe Flash 9, VoIP-ohjelmisto, Skype, pikaviestintäohjelma, sähköpostiohjelma, mediasoitin, internet-radio, pikasanomat (mm. RSS ja Atom), muita apuohjelmia (mm. PDF-lukuohjelma, muistiinpanot ja laskin) ja pelejä (mm. shakki). Laitteeseen voi ladata Internetissä olevista sovelluskatalogeista useita ilmaisia sovelluksia tai osasovelluksia, kuten esimerkiksi MPlayer-mediasoittimen ja kalenterisovelluksen.
Liitännät ja laiteohjelmiston päivitys
thumb|N800 ja ohjauskynä Laitteen voi liittää tietokoneeseen mukana tulevan Nokian DKE-2-liitäntäkaapelin (USB) avulla, jonka kautta sen laiteohjelmiston voi päivittää Nokia Internet Tablet Software Update Wizard -ohjelmistolla. Tietokoneeseen kaapelilla liitettynä N800:n muistikorttipaikoissa olevat muistikortit näkyvät massamuistiasemana.
Aapo Korkeaoja
Korkeaoja on perustanut vuonna 2003 performanssitaiteeseen keskittyneen Fluxee- klubin, joka toimi vuoteen 2013 asti. Turun Manillassa sijaitsevassa Tehdas teatterissa toimineessa Fluxeessa vieraili 40 klubin aikana yli 200 taiteilijaa ja taiteilijaryhmää. Fluxeesta on julkaistu Fluxee performance decade -kirja, jossa käsitellään 2000-luvun taideilmiötä Suomessa. Korkeaoja on kuratoinut kokeellista taidetta 2001 ja 2002 järjestetyille Koneisto-festivaaleilla ja kesällä 2014 Aapo Korkeaojan kotitilan pelloilla Kokemäen Korkeaojalla järjestettiin ympäristö- ja tilataidenäyttely Käsitekesä. sekä Immaterial-performanssifestivaali.
Elsa von Born
Von Bornin vanhemmat olivat maamarsalkka, vapaaherra Viktor Magnus von Born ja taidemaalari Gunnar Berndtsonin sisar Hulda Berndtson. Perheessä oli seitsemän tytärtä ja kaksi poikaa. Elsa von Born pääsi ylioppilaaksi 1898 Helsingin privata svenska flickskolanista ja meni 1901 naimisiin vapaaherra Gustaf Adolf Silfverhjelmin kanssa. Sannäsin kartano, jossa Silfverhjelmin pariskunta asui, kuului Gustaf Silfverhjelmin ensimmäisestä avioliitosta syntyneelle tyttärelle. Silfverhjelmit ostivat kartanon 1920, mutta joutuivat jo 1925 luopumaan siitä velkojen hoitokulujen osoittauduttua ylivoimaiseksi hoitaa. Samaan aikaan he myös erosivat, ja Elsa von Bornille jäi vain perintönä saatu huvila Hudön saarella Pernajan saaristossa.
Elsa von Born aloitti kirjailijan uransa avioeronsa jälkeen, ja hänen esikoisteoksensa Nio Syskon på landet ilmestyi 1931. Von Born kirjoitti kotiseutuaiheista sekä laati paikallishistoriikkeja. Hän kirjoitti myös matkailu- ja kultturihistoriaa käsitelleitä artikkeleita sekä teki henkilöhaastatteluja. Von Born vietti useita talvia Italiassa, ja hän haastatteli muun muassa Benito Mussolinia.
Arto Halonen (jalkapalloilija)
Arto Halonen (s. 13. kesäkuuta 1964 Turku) on suomalainen jalkapallovalmentaja ja entinen jalkapalloilija.
Pelaajauran jälkeen Halonen on toiminut valmentajana muun muassa Ykkösessä Kokkolan Pallo-Veikoissa.
Maniwa
Matkailijoita Maniwaan houkuttelevat useat kuumat lähteet (onsen), joista tunnetuin on Yubara-onsenin lähde, ja Hiruzenin ylänköalue lomakohteineen kaupungin pohjoisosassa. Osa siitä kuuluu Daisen-Okin kansallispuistoon. Eräs nähtävyys on Kanban vesiputous lähellä Hoshiyamaa, jonka historia yhdistetään keisari Go-Daigoon. Häneen liitetään myös Ochiaissa sijaitseva suuri kirsikkapuu Daigo-zakura. Katsuyamassa on säilynyt vanhaa Edo-kauden arkkitehtuuria, joka on suojeltu. Osa kaupungista tunnetaan japaninjättisalamanterin esiintymisalueena. Kaupunkia palvelee JR Nishi-Nihonin Kishin-linja.
Aidepsos
Historia
Aidepsoksen lähistöltä kaivettiin myös kuparia ja rautaa, ja alueella oli tähän liittynyttä metalliteollisuutta.
Sunclass Airlines
Laivasto
thumb|Sunclass Airlinesin Airbus A321-200 laskeutumassa [[Kööpenhaminan lentoasema|Kööpenhaminan lentoasemalle.]] thumb|Sunclass Airlinesin Airbus A330-300 laskeutumassa [[Gran Canarian lentoasema|Gran Canarian lentoasemalle.]] Laivaston keski-ikä elokuussa 2022 on 12,5 vuotta.
Lasse Vibe
Maajoukkueura
Vibe nousi Tanskan A-maajoukkueeseen kesken Ruotsin läpimurtokautensa. Verraten myöhään pääsarjatasolle nousseella Vibellä ei ollut taustaa juniorimaajoukkueista. Hän pelasi ensimmäisen A-maaottelunsa 3. syyskuuta 2014, kun Tanska hävisi Turkille 1–2. Ensimmäisen kilpailullisen maaottelunsa Vibe pelasi 7. syyskuuta 2014, kun Tanska voitti Armenian kotonaan 2–1 EM-kilpailujen 2016 karsinnoissa. Ensimmäisen maajoukkuemaalinsa Vibe teki samoissa karsinnoissa 11. lokakuuta 2014, kun Tanska pelasi 1–1-vierastasapelin Albaniaa vastaan. Yhteensä Vibe pelasi EM-karsinnoissa viisi ottelua ja teki yhden maalin.
Snicketin perhe
Jacques Snicket
Kirjassa Kelvoton kylä Jacques tunnisti Baudelairet heti, ja yrittikin kertoa näille heidän vanhemmistaan. Hän oli yksi VPK:n tunnetuimpia jäseniä tulipaloja vastaan taistelleella puolella. Epäonnisesti kuitenkin poliisi Lucianaksi naamioitunut Esmé esti hänen aikeensa.
Kit Snicket
Kun Kit oli kuolemaisillaan, kreivi Olaf suuteli häntä hellästi suulle sanoen luvanneensa tehdä sen vielä yhden kerran. Se saattaa olla vihjaus siihen, että Olafilla ja Kitillä oli suhde ennen Olafin kääntymistä pahojen puolelle. Ennen Kitin ja Olafin kuolemia he lausuvat vielä runon yhdessä.
Disproportionaatio
Disproportionaatio on kemiallisen hapetus-pelkistysreaktion erikoislaji, jossa saman alkuaineen ennestään samalla hapetusasteella olleista atomeista osa hapettuu, osa pelkistyy.
Esimerkkejä
Disproportionaatio voi esiintyä myös ko­va­lentti­silla yhdisteillä. Esimerkiksi dityppitetraoksidissa (N2O4) typpi on hapetus­asteella +IV, mutta tämän yhdisteen liuetessa veteen syntyy sekä typpihappoa, jossa typen hapetu­saste on +V, että typpihapoketta, jossa sen hapetu­saste on +III:
2 H2O 2 2 H2O + O2.
HMS Termagant (R89)
Palvelus
Alus sijoitettiin vuoden 1945 lopulla Portsmouthissa reserviin. Se valittiin 1953 muutettavaksi tyypin 16 fregatiksi. Muutostöiden valmistuttua alus palautettiin palvelukseen 3. sukellusvenelaivueen maalilaivana. Alus liittyi laivueeseen Rothesayssa. Alus poistettiin palveluksesta ja siirrettiin reserviin Lisahallyssa. Alus myytiin 1965 BISCOlle ja saapui 5. marraskuuta hinattuna Arnott Youngille Dalmuiriin romutettavaksi.
Twitch
Sivustolla suoratoistetaan ensisijaisesti videopelejä, mutta myös muu sisältö kuten ruoanlaitto ja keskusteluohjelmat ovat sallittuja. Sivusto kerää yli 200 miljoonaa katselukertaa vuodessa, ja se on maailman 32. vierailluin verkkosivusto.
Hugo Bergroth
Henkilöhistoria
Hugo Bergroth toimi aluksi Helsingin yliopiston kirjaston amanuenssina ja Helsingin kaupunginkirjaston hoitajana. Hän oli Helsingin yliopiston ruotsin kielen lehtorina 1893–1934 ja ylioppilastutkintolautakunnan jäsenenä vuodesta 1894. Hän sai professorin arvonimen 1919 ja hänestä tuli Lundin yliopiston kunniatohtori 1918.
Erkki Harell
Peliura
Puolustajana pelannut Harell edusti urallaan muun muassa Rosenlewin Urheilijoita, Turun Palloseuraa, Porin Palloilijoita sekä Porin Karhuja. Ainoan Mestaruussarjakautensa hän pelasi TPS:ssä vuonna 1958. Lisäksi Harellille kertyi 15 kautta Suomensarjassa ja 5 kautta Maakuntasarjassa.
Maltillinen kokoomus
Maltillinen kokoomus (, M, yleisimmin ruotsiksi Moderaterna: ”Maltilliset”) on ruotsalainen keskusta-oikeistolainen poliittinen puolue. Maltillisen kokoomuksen juuret juontavat 1800-luvulle, kun Ruotsin valtiopäivien konservatiiviset edustajat liittoutuivat Allmänna valmansförbundet -nimen alle. Virallisesti puolue perustettiin vuonna 1904 nimellä Högerpartiet. Vuonna 1969 puolue otti käyttöön nykyisen nimensä. Maltillinen kokoomus on ollut aatteelliselta pohjaltaan konservatiivinen, mutta ainakin 1980-luvulta asti puolueessa on nähty liberaaleja suuntauksia.
Jääpallon Viron-mestaruuskilpailut 1927
Jääpallon Viron-mestaruutta 1927 läksi tavoittelemaan neljä joukkuetta. Viron jääpallomestaruus ratkaistiin virallisesti 6. kerran. Mestaruusottelussa kohtasivat Tallinna Hokiklubi ja Tallinna Sport. Muut joukkueet olivat Tallinna Kalev ja Tartu Kalev. Tallinna Hokiklubi voitti mestaruuden, joka jäi seuran ainoaksi jääpallossa.
Walesin kansallisooppera
Walesin kansallisooppera on Cardiffissa, Walesissa toimiva oopperayhtiö, joka perustettiin 1940-luvulla. Ensimmäinen sen pitämä esitys oli Pajatson ja Cavalleria rusticanan kaksoisnäytös huhtikuussa 1946. Alusta asti Walesin kansallisooppera on houkutellut maailman suurimpia oopperalaulajia, ja moni nuori laulaja on myös aloittanut kansainvälisen uransa sieltä. Oopperan taiteelliseksi johtajaksi tuli vuonna 2011 David Pountney. Oopperan yhteydessä toimivat 40-ääninen kuoro ja 55-henkinen orkesteri. Yhtiö pitää esityksiä yli 120 000:lle ihmiselle vuosittain Walesin ja Englannin kaupungeissa.
Simona de Silvestro
Formula E (2015–2016)
De Silvestro jatkoi Andrettilla kaudella 2015–16 sijoittuen sarjassa 18. sijalle ja saavuttaen neljä pistettä kauden aikana. Hänestä tuli myös historian ensimmäinen naiskuljettaja, joka saavutti pisteitä Formula E -sarjan kilpailussa.
Väinönkatu
pienoiskuva|oikea|Väinönkatu Väinönkatu on katu Jyväskylän keskustassa. Etelässä se alkaa Hannikaisenkadusta ja jatkuu Vapaudenkadun, Kauppakadun ja Yliopistonkadun yli ja päättyy Sepänkatuun. Pohjoisessa se ohittaa Jyväskylän torin. Vapaudenkadun ja Yliopistonkadun välissä sijaitseva osa Väinönkatua on kävelykatua. Katu oli alkujaan nimeltään Pohjoinen poikkikatu, mutta se nimettiin Wäinönkaduksi Jyväskylän asemakaavan laajentamisen yhteydessä vuonna 1899. Väinämöiseen viittaavan nimen antaminen kadulle lienee johtunut siitä, että pohjoisessa katu jatkui asemakaavan laajennusalueelle, jolla sijaitsevien katujen nimet viittasivat aiheiltaan Kalevalaan.
Serge Ferreira
pienoiskuva|Serge Ferreira Serge Ferreira (s. 11. elokuuta 1959) on entinen ranskalainen seiväshyppääjä.
Duke Nalon
Palkinnot
Eläessään Nalon valittiin National Midget Auto Racing Hall of Fameen vuonna 1987 ja National Sprint Car Hall of Fameen vuonna 1991. Kuolemansa jälkeen hänet nimettiin vuonna 2015 Motorsports Hall of Fame of Americaan.
Emy Storm
Emy Storm (synt. Emmy Karolina Storm, 20. toukokuuta 1925 Alfta, Hälsingland, Ruotsi – 24. marraskuuta 2014 Malmö) oli ruotsalainen näyttelijä, joka tunnettiin erityisesti roolistaan Vaahteramäen Eemeli -elokuvien Alma-äitinä.
Ura
Stormia on kutsuttu ruotsalaisen teatterin mesta morsaksi ("useimmin mutsi"), koska hän sai omien sanojensakin mukaan heti esitettäväkseen kypsiä naishahmoja. Tärkeimpinä rooleinaan hän on itse pitänyt Federico García Lorcan näytelmiä. Elokuva- ja televisioyleisö tuntee hänet puolestaan parhailleen äitirooleistaan elokuvissa Korppikortteli (1963), Vaahteramäen Eemeli -elokuvasarjassa 1970-luvulla sekä Hedebyborna-televisiosarjassa vuosina 1978, 1980 ja 1982. Storm toimi sittemmin myös yhdistyselämässä Kulturarbetarnas Socialdemokratiska föreningenissä. Hänet palkittiin vuonna 1979 Kvällspostenin Thalia-palkinnolla ja vuonna 1997 Teaterförbundetin Gösta Ekman -stipendillä.
Yksityiselämä
Storm oli avioliitossa näyttelijä Göte Fyhringin kanssa vuodesta 1951 aina kuolemaansa saakka. Hän kuoli 89-vuotiaana aivoverenvuotoon hoivakodissa Malmössä.
Vaahteravyömittari
Vaahteravyömittari (Cyclophora annularia) on mittariperhoslaji. Suomessa se on erittäin harvinainen.
Mischa Barton
Elämä ja ura
Vuonna 2007 Bartonia syytettiin rattijuoppoudesta ja marihuanan hallussapidosta. Vuonna 2009 häntä pidettiin Cedars-Sinai Medical Center -sairaalassa kaksi viikkoa 5150-asetuksella, joka Yhdysvalloissa vastaa pakkohoitoa. Myöhemmin Barton kertoi Tatler-lehden haastattelussa tapahtumien alkaneen siitä, kun hän kuukausia vaikean viisaudenhampaan poiston jälkeen haki apua tulehdukseen sairaalasta. Hän sanoi: ”Jos he katsovat, että henkilö on masentunut tai uhka itselleen tai muille, he voivat pitää hänet sairaalassa 5150:lla. Pelkään piikkejä, ja he halusivat pumpata minut täyteen lääkkeitä, ja sanoin, 'Ei, ei todellakaan. En halua olla täällä,' ja jouduin tappeluun hoitajien kanssa, mikä johti 5150:ani.”
Rajahmundry
pienoiskuva|Vanha ja uusi silta.
Iso-Ohjo
Maantietoa
Saari on 900 metriä pitkä, 400 metriä leveä ja sen pinta-ala on 22 hehtaaria. Se sijaitsee Tehinselän lounaisosassa ja Virmailansaaren edustalla, ja kuuluu Lehtisten saariryhmään yhtenä sen suurimmista saarista. Saariryhmässä on kymmeniä muita pikkusaaria, joista seitsemän sijaitsee Iso-Ohjon läheisyydessä. Niiden lisäksi Vähä-Ohjo ja Kalliosaari löytyvät Iso-Ohjon eteläpuolelta, Pirttisaari sen itäpuolelta ja Lehtinen sen luoteispuolelta. Saari on melko matala, mutta saaren keskellä oleva mäki kohoaa 12 metrin korkeuteen Päijänteestä. Saaren luoteisosaassa on pieni suojaisa lahti ja eteläosassa on niemen ja saaren yhdessä suojaama toinen lahti. Saareen on rakennettu alle kymmenen vapaa-ajan asuntoa. Kuhmoisten ja Padasjoen välinen kuntaraja kulkee Iso-Ohjon ja Lehtisen välissä.
Kenttätykistörykmentti 5 (jatkosota)
Perustaminen
thumb|Ensimmäiselle patteristolle osoitettiin kalustoksi [[155 H/17. Kuvassa Suomen Tykistömuseon 155 H/17 edestä]].
Campo de’ Fiori
Historia
thumb|240px|Giordano Brunon pronssipatsas. Campo de’ Fiori alkoi saada nykyisen muotonsa 1400-luvulla. Ensimmäisenä sen laidalle rakennettiin Pyhän Birgitan kirkko, joka nykyään sijaitsee Piazza Farnesen puolella katujärjestelyjen sittemmin muututtua. Paavi Calixtus III uudisti koko alueen asemakaavan ja päällysti aukion kivillä 1456. Kivetyksestä huolimatta nimi campo (’aukea’ tai ’nurmikko’) jäi eikä sitä koskaan korvattu piazzalla. Vuonna 1473 paavi Sixtus IV rakennutti Ponte Siston sillan, joka yhdisti kaupunginosan Trastevereen Tiberjoen vastarannalla vilkastaen sen elämää. Näihin aikoihin valmistuivat myös monet alueen hienoimmista palatseista, kuten Palazzo della Cancelleria ja Palazzo Pio (ent. Palazzo Orsini), joka rakennettiin Venuksen temppelin raunioille. Aukiota ympäröivien rakennusten julkisivut ovat epäyhtenäiset, sillä niiden rakentamista ei säädelty asetuksilla – toisin kuin monilla muilla Rooman aukioilla.
thumb|240px|Hedelmä- ja vihannestorin tarjontaa. Campo de’ Fiorin historiassa on myös synkempi puolensa: sitä käytettiin satojen vuosien ajan rikollisten ja harhaoppisten rangaistuspaikkana. Aukiolla oli hirsipuu, jota tosin käytettiin enemmän rikollisten häpäisemiseen kuin teloittamiseen: uhri ripustettiin hirsipuuhun köyden varassa ja häntä hilattiin väkipyörällä ylös ja alas. Hirsipuu on kadonnut aukiolta aikoja sitten, mutta Campo de’ Fiorin ja Piazza Farnesen yhdistävä katu on edelleen nimeltään Via della Corda (Köysikatu). Yksi kuuluisimmista aukiolla teloitetuista oli italialainen filosofi Giordano Bruno, jonka inkvisitio poltti roviolla harhaoppisuudesta 17. helmikuuta 1600.
Muistomerkit ja suihkulähteet
Italialainen Mario Bonnard ohjasi vuonna 1943 aukion elämästä kertovan elokuvan, jonka pääosia näyttelivät Anna Magnani ja Peppino De Filippo.
Loud (albumi)
Taustaa
Albumi sijoittui listaykköseksi Kanadan ja Sveitsin listoilla. Yhdysvaltain Billboard 200 -listalla sijoitus oli kolmas sija. Yhdysvalloissa sitä myytiin ensimmäisellä viikolla 207 000 kappaletta eli albumista tuli Rihannan eniten kappaleita ilmestymisviikollaan myynyt albumi. Toisella viikolla albumi myi vielä 141 000 kappaletta. Isossa-Britanniassa albumia myytiin puolestaan ensimmäisellä viikolla 91 000. Albumista on julkaistu myös Deluxe Edition, joka sisältää 30 minuutin pituisen "The Making of Loud" -nimisen DVD:n. Suomessa albumi debytoi Suomen virallisen listan sijalla 8, yltäen parhaimmillaan sijalle 7.
Ruotsin sosiaalidemokraattinen työväenpuolue
Jäsenmäärä
Vuonna 1990 Ruotsin sosiaalidemokraattisella työväenpuolueella oli noin miljoona jäsentä. Suuri jäsenmäärä johtui siitä, että puolueella ja ammattijärjestö LO:lla oli vuosina 1987–1991 yhteisjäsenyys eli LO:n jäsen oli automaattisesti myös sosiaalidemokraattien jäsen. Yhteisjäsenyys päättyi vuoden 1992 alussa, minkä seurauksena puolueen jäsenmäärä laski jyrkästi.
Ideologia
pienoiskuva|200px|Sosiaalidemokraattien puheenjohtajaksi valittiin marraskuussa 2021 [[Magdalena Andersson.]]
Ruotsin sosialidemokraattisen puolueen ideologia keskiössä on ajatus pohjoismaisesta hyvinvointivaltiosta, johon kuuluvat progressiivinen verotus, käyttäjilleen edulliset tai maksuttomat julkiset palvelut, alhainen työttömyys ja korkea sosiaaliturva. Puolue tukee myös ammattiliittojen aktiivista roolia työmarkkinoilla.
Puolueen periaateohjelman mukaan sen ideologia on demokraattinen sosialismi, joka on puolueen mielestä synonyymi termille sosiaalidemokratia. Puolue hyväksyy markkinatalouden, mutta kannattaa sen sääntelyä negatiivisten ilmiöiden torjumiseksi ja korostaa julkisen vallan roolia muun muassa työpaikkojen luonnissa. Puolueen talousajattelua hallitsi pitkään keynesiläinen talousteoria an perustunut ns. Rehnin-Meidnerin malli, jonka muotoilivat 1950-luvulla ruotsalaisekonomistien Gösta Rehn ja Rudolf Meidner. Tässä mallissa tavoitteina olivat alhainen inflaatio, korkea talouskasvu, täystyöllisyys ja taloudellinen tasa-arvo. Olof Palmeen kuoleman jälkeen 1983 puolue alkoi lähentyä monien länsieurooppalaisten sosialidemokraattien tapaan uusliberalistista talouspolitiikkaa. Tästä huolimatta se ei koskaan hylännyt hyvinvointivaltioihannetta samaan tapaan kuin esimerkiksi Britannian Labour-puolue Tony Blairin johdolla.
Silene salamandra
Silene salamandra on ruohovartinen monivuotinen kohokkikasvi. Sillä on magentanpunaiset kukat, ja soikeat pallomaiset kukan verhiöt. Se on harvinainen kotoperäinen kasvilaji Kreikan Rodoksen saarella.
Hans Ahlström
Hans Ahlström oli Kauttuan paperitehtaan johtajan Bertel Ahlströmin vanhin poika. Hänen äitinsä oli Ruth Björkenheim, joka meni vuonna 1919 uusiin naimisiin vuorineuvos Gösta Serlachiuksen kanssa.
Majyar
Asukasluvun kehitys:
Live Forever
Noel Gallagher on sanonut kappaleen saaneen alkunsa Nirvanan "In Utero" -levyn ilmestymisen aikoihin, kun radiossa soitettiin raitoja Nirvanan tulevalta albumilta. Yksi raidoista oli I Hate Myself And I Want To Die, joka ei kuitenkaan päätynyt lopulliselle levylle. Noel kuuli kappaleen radiossa eikä voinut ymmärtää sitä. "Kurt Cobain, hänellä oli kaikki mitä minä halusin elämältä: bändi, kriitikkojen ylistys, mainetta ja rahaa, ja kuinka ihmeessä hän "vihaa itseänsä ja haluaa kuolla", kun taas minä olin köyhä ja halusin elää ikuisesti."
Kurnool
Kurnool on kaupunki Andhra Pradeshin osavaltiossa Intiassa. Se on Kurnoolin piirikunnan pääkaupunki.
Kurnool oli Andhra Pradeshin osavaltion pääkaupunki vuoteen 1956.
Promootio
Promootiojuhlat
Varsinaisen promootiopäivän päätapahtuma on promootioakti, jossa promovendit promovoidaan. Promootion suorittaa promoottori, jona toimii tavallisesti virkaiältään tiedekunnan tai yliopiston vanhin professori.
Filosofinen tiedekunta
Filosofisen tiedekunnan promootiolla on Suomen vanhimmat ja näyttävimmät promootioperinteet. Filosofinen tiedekunta lakkautettiin virallisesti vuonna 1992 ja pilkottiin pienempiin tiedekuntiin, mutta kaikkien näiden tiedekuntien maisterit ja tohtorit promovoidaan yhä yhteisessä tilaisuudessa, jota kutsutaan filosofisen tiedekunnan promootioksi. Helsingin yliopistossa järjestetään filosofisen tiedekunnan juhlallinen maisteri- ja tohtoripromootio joka kolmas tai neljäs vuosi. Edellinen promootio, joka oli järjestyksessään 95., järjestettiin vuonna 2010. Promoottorina toimi biokemian professori Carl G. Gahmberg ja yleisenä seppeleensitojana Ilmo Korhonen. Seuraava promootio järjestettiin 22.–24. toukokuuta 2014. Järjestyksessään 98. filosofisen tiedekunnan promootio järjestettiin 23.–25.5.2019.
Lappeenrannan teknillisessä yliopistossa
Lappeenrannan teknillisessä yliopistossa promootio on pelkästään tohtoripromootio ja se järjestetään yleensä viiden vuoden välein. Seuraava promootio Lappeenrannassa on järjestyksessään kahdeksas. Seitsemäs promootio järjestettiin toukokuussa 2022.
Oulun yliopistossa
Oulun yliopiston yhdeksäs promootio järjestettiin toukokuussa 2013. Promootio järjestetään neljän vuoden välein. Vuonna 1972 järjestetyssä ensimmäisessä promootiossa kantaesitettiin Einojuhani Rautavaaran Cantus Arcticus, konsertto linnuille ja orkesterille.
RIP
RIP tarkoittaa seuraavia asioita:
Matteo Vitaioli
Vitaioli on edustanut urallaan kymmentä seuraa. Tunnetuin näistä on Serie A:ssa pelannut Empoli, jota Vitaioli edusti kaudella 2005–2006 pelaamatta kuitenkaan yhtään ottelua. Hänen muita seurojaan ovat olleet San Marino, ASD Cagliese, Real Montecchio, PD Castellarano, FC Fiorentino, Sammaurese, Tropical Coriano, jossa hän on pelannut pisimpään, SS Pennarossa ja SP La Fiorita.
Histiaia
Rakennukset ja löydökset
Kaupungista on säilynyt nykyaikaan vain vähän, ja sen alueella on myös suoritettu vain pienimuotoisia arkeologisia kaivauksia. Kástron kukkulalla on joitakin linnoitteiden jäänteitä. Ne ovat osaksi peräisin myöhemmiltä ajoilta, mutta niissä on käytetty klassisen kauden rakennusten kiviä. Myös Oreoín lahden länsipäässä on muurien jäänteitä. Rannalla puolestaan on antiikin aikaisen sataman jäänteitä. Varhaisemman helladisen kauden löytöihin lukeutuu muun muassa keramiikkaa, rakennuksen muuria ja hauta. Bysanttilaiselta ajalta paikalta on löydetty kirkon perustukset.
Simón Bolívar
Vallankumous
Huhtikuussa 1810 Espanjan kuvernööri menetti valtansa ja karkotettiin Venezuelasta, ja juntta otti vallan. Bolívar lähetettiin Lontooseen keräämään apua ja tunnustusta vallankumoukselliselle siirtomaalle. Hän ei saanut haluamaansa tukea Britannialta mutta sai matkallaan tilaisuuden perehtyä maan instituutioihin ja ottaa vaikutteita niistä. Hänen onnistui myös suostutella maanpaossa ollut Francisco de Miranda palaamaan Venezuelaan johtamaan itsenäisyysliikettä.
Kerättyään tukea isänmaanystäviltä Bolívar palasi Venezuelaan tavoitteenaan vallata maa takaisin. Sotaretki oli menestyksellinen, ja Bolívarin joukot marssivat pääkaupunki Caracasiin 6. elokuuta 1813. Bolívar sai vapauttajan arvonimen ja nousi Venezuelan diktaattoriksi. Venezuelan asukkaiden enemmistö kuitenkin vastusti vallankumouksellisia, joten Bolívarin valtaannousua seurasi pitkä sisällissota. Espanjalaiset voittivat sodan, ja vuonna 1814 Bolívar pakeni jälleen Uuteen-Granadaan. Siellä hän sai tehtäväkseen kukistaa paikalliset separatistit. Epäonnistuttuaan yhdistämään vallankumoukselliset Uudessa-Granadassa hän pakeni Jamaikaan.
Bolívarista tehtiin uuden Suur-Kolumbian tasavallan presidentti ja sotilasdiktaattori. Suur-Kolumbiaan kuuluivat paperilla uudet Kolumbian ja Panaman valtiot, Venezuela ja Quito (Ecuador). Suuri osa alueesta oli kuitenkin edelleen rojalistien hallussa. Espanjan vallankumouksen 1820 jälkeen Bolívar sopi espanjalaisjoukkojen kanssa aselevon kuudeksi kuukaudeksi. Aselevon jälkeen Bolívar löi espanjalaisjoukot Venezuelassa ja vapautti maan. Bolívar ei ollut tyytyväinen Suur-Kolumbian uuteen perustuslakiin, ja hän jätti maan hallinnon Francisco de Paula Santanderin käsiin ja lähti jatkamaan sotaretkiään.
Jälkimaine
Venezuelan sosialistipresidentti Hugo Chávez (k. 2013) nimesi panamerikkalaisiin, sosialistisiin ja demokraattisiin ihanteisiin perustuvat vallankumoukselliset poliittiset ja taloudelliset uudistuksensa ”bolivarianismiksi” ja maansakin ”Venezuelan bolivariaaniseksi tasavallaksi”.
Kaitlin Olson
Kaitlin Olson (s. 18. elokuuta 1975 Portland, Oregon) on yhdysvaltalainen näyttelijä, joka tunnetaan televisiosarjasta Elämää Philadelphiassa.
Diane Sawyer
Ura
Vuonna 1989 Sawyer siirtyi ABC Newsille. Hän oli uutisankkurina ohjelmassa Primetime, vuosina 1999–2009 ohjelmassa Good Morning America ja vuosina 2009–2014 ohjelmassa World News, minkä jälkeen hän siirtyi yhtiössä toiseen rooliin, jossa hän keskittyy erikoisraportteihin ja haastatteluihin.
Yksityiselämä
Sawyer oli naimisissa elokuvaohjaajan Mike Nicholsin kanssa vuodesta 1988 tämän kuolemaan vuonna 2014 asti.
Liberaalit (Ruotsi)
Puolueen sivujärjestöjä
150px|thumb|Puolueen tunnus vuoteen 2015 asti
Skandinavia Cup 2018–2019
Skandinavia Cup 2018–2019 oli maastohiihtokilpailu Skandinavia Cupin kilpailukausi, joka alkoi 14. joulukuuta 2018 ja päättyi 3. maaliskuuta 2019. Kausi koostui yhdeksästä osakilpailusta, jotka hiihdettiin Ruotsin Östersundissa, Suomen Vuokatissa ja Latvian Madonassa.
Lalbahadur Nagar
Lalbahadur Nagar tai L. B. Nagar on kaupunki Telanganan osavaltiossa Intiassa. Vuoden 2001 väestölaskennan mukaan kaupungissa asuu 268 689 ihmistä. Hyderabadin kaupunki on kasvanut Lalbahadur Nagariin kiinni.
Päijänteen sotilaslääni
Päijänteen sotilasläänin suojeluskuntapiirit perustivat jatkosotaan 10. divisioonan joukot: kolme jalkaväkirykmenttiä, kevyen osaston, kenttätykistörykmentti 9:n, raskas patteristo 25:n, pioneeripataljoona 26:n ja viestipataljoona 29:n.
Kenttätykistörykmentti 14 (jatkosota)
Kenttätykistörykmentti 14:n (KTR 14) oli Suomen maavoimien tykistöyksikkö jatkosodassa. Rykmentti liitettiin osaksi 6. divisioonaa.
Dir en grey
1997–1999: Aikainen ura
1998 Dir en greyn ensimmäiset singlejulkaisut "JEALOUS" ja "-I'll-" saavuttivat Japanin Oriconin top 10 -listan. Tämä herätti entisen X Japanin jäsenen Yoshiki Hayashin huomion ja hän tuottikin Dir en greyn ensimmäisen albumin GAUZEn, joka julkaistiin vuonna 1999. Yhtye lähti kiertueelle ja Ōsaka-jō-hallilla pidetty konsertti kuvattiin ja julkaistiin myöhemmin VHS:lle ja DVD:lle.
2001–2004: Kolme albumia kolmessa vuodessa
Vuonna 2000 yhtyeen vokalisti Kyō joutui sairaalaan vasemman korvansa kuulo-ongelmien takia ja heidän kiertueensa myöhemmin ilmestyvälle MACABRE-albumille jouduttiin keskeyttämään. Kiertue jatkui Kyōn päästyä sairaalasta ja väliinjääneet konsertit esitettiin alkuvuodesta 2001. Kiertue saatiin päätökseensä singlen "ain't afraid to die" julkaisun jälkeen Tokion Nippon Budōkanilla.
Jon Knudsen
Jon Knudsen (s. 20. marraskuuta 1974 Skedsmo) on norjalainen jalkapalloilija, pelipaikaltaan maalivahti. Hän edusti pisimpään Stabækia vuosina 2000–2011 ja voitti Norjan-mestaruuden vuonna 2008. Kotimaansa lisäksi hän pelasi puoli vuotta Tanskassa. Hän pelasi useissa Norjan nuorisomaajoukkueissa ja 20 ottelua Norjan miesten maajoukkueessa vuosina 2008–2011.
Ranskan alle 20-vuotiaiden jääkiekkomaajoukkue
Ranskan alle 20-vuotiaiden jääkiekkomaajoukkue edustaa Ranskaa jääkiekon nuorten maailman­mestaruus­kilpailuissa. Joukkue on pelannut pääsarjaa vain kerran turnauksessa 2002.
Apollon Dafneforoksen temppeli
Apollon Dafneforoksen temppeli oli antiikin aikainen Apollonille omistettu kreikkalainen temppeli Eretrian kaupungissa Euboian saarella Kreikassa. Se oli kaupungin tärkein pyhäkkö ja siitä on tunnistettu useita rakennusvaiheita 700–500-luvuilta eaa. Temppelin rauniot sijaitsevat nykyisen Erétrian kaupungin pohjoisosassa Apóllonos Dafnifórou -kadulla.
Historia
pienoiskuva|vasen|230px|Pienoismalli temppelin rakentamisesta. [[Erétrian arkeologinen museo.]] Geometrisella kaudella 700-luvulla eaa. paikalla oli apsis-päätyinen talo, joka on mahdollisesti sekin ollut kulttikäytössä, sekä hieman myöhemmin rakennettu samoin apsis-päätyinen hekatompedon- eli sata jalkaa pitkä temppeli. Ne purettiin 700-luvun eaa. loppupuolella. Varhaisella arkaaisella kaudella noin 670–650 eaa. paikalle rakennettiin uusi hekatompedon-temppeli. Viimeinen vaihe, joka oli doorilaista tyyliä edustanut temppeli, rakennettiin arkaaisen kauden loppupuolella noin 530–520 eaa.
Kastelholman linna
Rakentaminen
Kastelholmaa alettiin rakentaa puolustuslinnakkeeksi 1300-luvun loppupuolella, ja se on Ahvenanmaan ainoa keskiaikainen linnoitus. Tarkkaa rakentamisaikaa ei tiedetä, mutta ensimmäinen maininta linnasta on vuodelta 1388. Maininta on Bo Joninpoika Gripin testamentin toimeenpanijoilta, jotka luovuttivat kuningatar Margareetalle joitakin Suomen linnoja, kuten Kastelholman. Neljä vuotta aiemmin Grip oli luetellut testamentissa linnoja, mutta vielä tällöin Kastelholmaa ei mainittu. Tästä esimerkiksi historioitsija Reinhold Hausen on päätellyt, että linna perustettiin vuoden 1384 jälkeen, mutta viimeistään Gripin kuolinvuonna 1386. Kivilinnaa aiemmin paikalla oli kuitenkin ollut jo puukastelli.